ऋषि कपूर ने दिल्ली में बढ़ते प्रदूषण का उड़ाया मजाक, ट्वीट कर बोले-सांस फूले या हों आंखें नम...  
ऋषि कपूर ने उड़ाया दिल्ली में बढ़ते प्रदूषण का मजाक
ट्वीट कर बोले- या तो आप प्यार में हैं या दिल्ली में
सोशल मीडिया पर वायरल हो रहा है ट्वीट
बॉलीवुड एक्टर ऋषि कपूर (Rishi Kapoor) ट्विटर पर खासे एक्टिव रहते हैं और हर मुद्दे पर बेबाकी से अपनी राय रखने के लिए जाने जाते हैं. उनके ट्वीट भी खूब वायरल होते हैं. दिग्गज एक्टर  ऋषि कपूर (Rishi Kapoor Twitter) ने फिर से एक ट्वीट किया है, जो खूब सुर्खियों में है. उन्होंने अपने ट्वीट से इस बार दिल्ली एनसीआर में बढ़ते प्रदूषण पर निशाना साधा है. उनके ट्वीट पर यूजर्स खूब रिएक्शन दे रहे हैं. ऋषि कपूर ने अपने ट्वीट में दिल्ली के प्रदूषण (Delhi Pollution) को लेकर एक मीम शेयर किया. जिसमें लिखा था, 'सांस फूलना, घबराहट, नम आंखें या तो आप प्यार में हैं या दिल्ली में...'
True that! pic.twitter.com/IjflixScMh

इस मीम को शेयर करते हुए एक्टर ऋषि कपूर (Rishi Kapoor) ने कैप्शन में लिखा, 'बिल्कुल सच.' एक्टर के इस पोस्ट पर लोग खूब रिएक्ट कर रहे हैं. ऋषि कपूर ने यूं तो इस पोस्ट को मजाक करते हुए शेयर किया है. लेकिन इस समय दिल्ली में प्रदूषण का स्तर बेहद खतरनाक स्तर पर पहुंच गया है, जो बेहद चिंता की बात है. बता दें, ऋषि कपूर के अलावा एक्ट्रेस प्रियंका चोपड़ा (Priyanka Chopra) ने भी दिल्ली में बढ़ते इस जहरीले प्रदूषण पर अपनी चिंता जाहिर की है.
Shoot days for #thewhitetiger. It's so hard to shoot here right now that I can't even imagine what it must be like to live here under these conditions. We r blessed with air purifiers and masks. Pray for the homeless. Be safe everyone. #airpollution #delhipollution???? #weneedsolutions #righttobreathe
A post shared by  Priyanka Chopra Jonas (@priyankachopra) on Nov 3, 2019 at 8:52am PST
एक्ट्रेस प्रियंका चोपड़ा ने अपने इंस्टाग्राम एकाउंट से एक फोटो शेयर करते हुए लिखा,  'द व्हाइट टाइगर (The White Tiger)' की शूटिंग के दिन. अभी यहां शूटिंग करना बहुत कठिन है. मैं यह सोच भी नहीं सकती कि इन परिस्थितियों में यहां रहना कैसा होगा.' देसी गर्ल प्रियंका चोपड़ा (Priyanka Chopra) ने आगे लिखा, 'हमारे पास जो एयर प्यूरिफायर और मास्क है, इसके लिए हम शुक्रगुजार हैं. बेघरों के लिए प्रार्थना करो...' बता दें, रविवार को दिल्ली के कई इलाकों में एयर क्वॉलिटी इंडेक्स दिन में एक हज़ार और नोएडा, गाजियाबाद में डेढ़ हजार तक पहुंच गया. हालांकि शाम होते होते थोड़ी हवा चलने से इसमें गिरावट आई लेकिन हवा का स्तर खतरनाक बना ही रहा.